帝不善泰西之人，素惡耶穌教。有泰西之傳教者，或拘於順化，令譯泰西經部書；或令地方官誅之。事聞泰西列國，謂之東方尼祿。二十年，帝聞英吉利謀侵廣東，謂其臣曰：「清人懦弱，我知之矣。」遂廢越南國號，更曰大南。及英人破浙江定海，帝以英吉利為患。復思先皇與法蘭西有盟約，遂遣使於法，欲與其王盟。法王惡而逐之。